**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 29.06.2022, ora 08.00 – 30.06.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.06.2022, ora 07.00**

**RÂURI**

**Debitele au fost în general staționare, exceptând cursul inferior al Mureșului, unde au fost în creștere prin propagare și râurile din bazinele: Jiu, Olt, Vedea, Argeş, Ialomița și râurile din Dobrogea, unde au fost în scădere.**

**Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Vișeu, Iza, Tur, Someșul Mare, Someș, Crasna, Barcău, Crișuri, Mureș, Bega Veche, Bistra, Moravița, Caraș, Nera, Cerna, Olt, Vedea, Siret (exceptând cursurile superioare ale Buzăului, Trotușului, Bistriței), Prut, bazinul inferior al Jiului, cursul inferior al Timișului și pe râurile din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare, exceptând cursul inferior al Mureșului, unde vor fi în creştere prin propagare și râurile din bazinele: Jiu, Olt, Vedea, Argeş, Ialomița și cele din Dobrogea, unde vor fi în scădere.**

**Sunt posibile scurgeri pe versanţi, torenţi, pâraie, viituri rapide cu posibile efecte de inundaţii locale şi creşteri de niveluri şi debite pe unele râuri mici din zonele de deal și munte, cu o probabilitate mai mare în estul țării, ca urmare a precipitaţiilor sub formă de aversă și cu caracter torențial prognozate.**

**DUNĂRE**

**Debitul la intrarea în ţară (secţiunea Baziaş) în intervalul 29-30.06.2022 a fost în scădere, având valoarea de 2800 m3/s, sub media multianuală a lunii iunie (6400 m3/s).**

**În aval de Porţile de Fier debitele au fost în scӑdere.**

**Debitul la intrarea în ţară (secţiunea Baziaş) va fi în scădere (2700 m3/s).**

**În aval de Porțile de Fier debitele vor fi în scădere.**

**2. Situaţia meteorologică în intervalul 29.06.2022, ora 08.00 –30.06.2022, ora 06.00**

**Este în vigoare mesajul 2 din avertizarea meteorologică nr. 68 pentru zilele de 30.06.2022 și 01.07.2022:**

**-COD GALBEN pentru întrega ţară - temperaturile maxime vor fi cuprinse în general între 33 și 37 de grade. Disconfortul termic va fi ridicat în zonele de câmpie și de podiș, iar indicele temperatură-umezeală (ITU) va depăși pragul critic de 80 de unități;**

**-COD PORTOCALIU pentru judeţele *ARAD, BIHOR, BISTRIŢA-NĂSĂUD, CLUJ, MARAMUREŞ, MUREŞ, SĂLAJ, SATU MARE şi TIMIŞ -* valul de căldură va fi persistent în vestul, nord-vestul și local în centrul teritoriului, iar temperaturile se vor apropia de valorile maxime extreme ale perioadei. Se vor înregistra frecvent valori de 37...38 de grade, iar disconfortul termic va fi accentuat.**

**În ţară vremea s-a menținut călduroasă în cea mai mare parte a teritoriului, iar local în zonele de câmpie și podiș a devenit caniculară. Indicele temperatură-umezeală (ITU) a atins și a depășit pragul critic de 80 de unități al disconfortului termic în cea mai mare parte a Moldovei, Munteniei, Banatului, Crișanei și Maramureșului, local în Dobrogea și Oltenia și izolat în Transilvania. În jumătatea estică a Munteniei, în sudul Moldovei, în vestul Dobrogei și pe arii restrânse la munte instabilitatea atmosferică s-a manifestat în a doua parte a zilei prin înnorări temporar accentuate, intensificări ale vântului cu rafale de peste 55...70 km/h, descărcări electrice și averse. În rest, cerul a fost variabil, iar vântul a suflat slab și moderat. Temperaturile maxime s-au încadrat între 26 de grade la Sulina și 37 de grade la Săcuieni, Gurahonț, Oradea, Botoșani și Vaslui, iar la ora 6 se înregistrau valori termice cuprinse între 10 grade la Miercurea Ciuc și 27 de grade la Oravița.**

**Observaţie: în intervalul de diagnoză au fost în vigoare 15 mesaje pentru fenomene meteorologice periculoase imediate:**

**-2 avertizări cod portocaliu emise de către CNPM pentru Muntenia;**

**-13 atenționări cod galben, dintre care 7 emise de către CNPM pentru Muntenia, 4 de către SRPV Bacău și 2 emise de către SRPV Constanța.**

**La Bucureşti vremea a devenit caniculară, cu o temperatură maximă de 35 de grade la Afumați și Băneasa și 36 de grade la Filaret și disconfort termic ridicat. Indicele temperatură-umezeală (ITU) a depășit pragul critic de 80 de unități, mai ales în centrul orașului. Cerul a fost variabil, cu înnorări temporare după-amiaza, când au fost intensificări ale vântului cu rafale de peste 55 km/h și averse slabe în unele cartiere. La ora 6 se înregistrau 16 grade la Băneasa, 18 grade la Afumați și 19 grade la Filaret.**

**3. Prognoza meteorologică în intervalul 30.06.2022, ora 08.00–01.07.2022, ora 8.00**

**În ţară valul de căldură va persista în toate regiunile, iar disconfortul termic va fi accentuat în vestul, nord-vestul și local în centrul teritoriului, unde și temperaturile se vor apropia de valorile maxime extreme ale perioadei. Va fi caniculă în zonele de câmpie și de podiș, iar indicele temperatură umezeală (ITU) va depăși pe arii extinse pragul critic de 80 de unități. Temperaturile maxime se vor încadra în general între 30 și 38 de grade, cu cele mai ridicate valori în regiunile vestice, iar cele minime între 11 grade în depresiunile Carpaților Orientali și 24...25 de grade în Dealurile de Vest. Cerul va fi variabil, cu înnorări temporar accentuate după-amiaza și seara, când vor fi intensificări ale vântului, vijelii, descărcări electrice, averse torențiale și pe alocuri grindină, local în zona montană și submontană, precum și în est și izolat în rest.**

**La Bucureşti vremea va fi caniculară, disconfortul termic ridicat, iar indicele temperatură umezeală (ITU) va depăși pragul critic de 80 de unități. Temperatura maximă va fi de 35...36 de grade, iar cea minimă de 18...21 de grade. Cerul va fi variabil, mai mult senin în prima parte a zilei, iar vântul va sufla slab și moderat.**

**II. Alimentări cu apă**

**A.B.A. Prut-Bârlad**

**Județul Vaslui:**

**Se mențin prevederile „Planului de restricții și folosire a apei în perioade deficitare”, astfel:**

**\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.**

**Judeţul Iași:**

**Se aplică situaţia de restricţii în alimentarea cu apă pentru piscicultură la folosinţele:**

**\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.**

**A.B.A. Jiu**

**Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.**

***III. CALITATEA APELOR***

**Nu au fost semnalate evenimente deosebite.**

***IV. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului informează că din rezultatele analizelor efectuate în data de 28.06.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţiile: B-9, B-14 (municipiul București), B-28 (comuna Glina, jud. Ilfov) și DJ-2 (municipiul Craiova).**

1. **În domeniul solului şi vegetaţiei**

**Garda Forestieră Focșani informează că în data de 28.06.2022, la ora 12:00, s-a produs un incendiu în zona comunei Băneasa, pe raza Ocolului Silvic Galaţi, jud. Galaţi (fond forestier proprietate de stat), cauza-propagarea focului de pe o pășune limtrofă. Acesta a afectat o suprafaţă de 7 ha de litieră și coronament și a fost stins în aceeași zi, la ora 21:00, de către personalul silvic, pompieri (militari și civili) și cetăţeni.**

1. **În domeniul supravegherii radioactivităţii mediului**

**Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.**

1. **În municipiul Bucureşti**

**În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

***V. ALTE EVENIMENTE***

**SN Nuclearelectrica SA anunţă că lucrările aferente opririi planificate a Unităţii 1 CNE Cernavodă au fost finalizate, iar Unitatea 1 a fost sincronizată la Sistemul Energetic Naţional în data de 28 iunie 2022, atingând puterea nominală în data de 29 iunie 2022.**

**Unitatea 1 a intrat în programul de oprire planificată în data de 8 mai 2022 în vederea efectuării lucrărilor de mentenanţă planificate, realizate o dată la doi ani pentru fiecare unitate.**

**În perioada opririi planificate s-au efectuat activități din următoarele programe:**

**-Programul de mentenanță preventivă;**

**-Programul de mentenanță corectivă;**

**-Programul de inspecții;**

**-Programul de testări obligatorii pe perioada opririlor planificate;**

**-Programul de implementare modificări de proiect.**

**Lucrările au fost executate în condiţii de siguranţă pentru personalul centralei, public şi mediul înconjurător, conform procedurilor aprobate utilizate la CNE Cernavodă și cu respectarea tuturor măsurilor de protecție împotriva COVID-19.**

**Direcția Comunicare**